கால்நடையின் முக்கியத்துவம் மதத்தைத் தாண்டியது, ஏனெனில் கிராமப் பொருளாதாரத்தில் அவை முக்கியப் பங்கு வகிக்கின்றன. இறைச்சி/மாட்டிறைச்சி ஏற்றுமதியில் மிகப்பெரிய ஏற்றம் இருப்பதால், 2017-18-ஆம் ஆண்டில் சுமார் 14 லட்சம் டன் ஏற்றுமதி செய்து மாபெரும் ஏற்றுமதியாளர் என்னும் வேண்டாத பெயரை சம்பாதித்து இருக்கிறோம். மத்திய அரசாங்கம் இறைச்சி/மாட்டிறைச்சி ஏற்றுமதிக்கு பெரிய அளவில் ஊக்கம் அளிப்பதால், உள்ளூரில் இறைச்சி/மாட்டிறைச்சியின் விலை அசாதாரணமாக ஏறியுள்ளது. இது, இறைச்சி/மாட்டிறைச்சி மாஃபியா கும்பல்களின் அதிகரிப்புக்கு காரணம் ஆக இருப்பதுடன், கால்நடைகளைத் திருடுவது, அதிக அளவில் வேறு இடத்துக்குக் கொண்டு செல்வது, சட்டத்திற்கு புறம்பாக அவைகளை வெட்டுவது, பக்கத்து நாடுகளுக்கு சட்டவிரோதமாக ஏற்றுமதி மற்றும் இறக்குமதி செய்வது போன்ற குற்றங்களும் மிக அதிகரிக்க காரணாகவும் உள்ளன. இதில், 29 மாநிலங்களில் 20 மாநிலங்கள் பசுக்கள் மற்றும் / அல்லது மாட்டினங்களை வெட்டுவதை தடை செய்து சட்டங்கள் இயற்றியிருக்கும்போதே இந்த நிலைமை.